Nordjyllands Politi har siden fredag efterlyst en kvinde, som gik fra Psykiatrisk Sygehus i Brønderslev omkring klokken 19. Søndag middag er kvinden blevet fundet. En borger henvendte sig til politiet, fordi vedkommende havde set den 23-årige kvinde ved Løvbjerg i Brønderslev. - Vi tog straks derhen, og klokken 12.25 fandt vi hende. Nu skal hun lige til tjek på skadestuen, og så bliver hun kørt tilbage til Psykiatrisk Sygehus, siger Torben Larsen, der er vagtchef ved Nordjyllands Politi. Politiet har fået mange henvendelser i sagen. Blandt andet meldte flere borgere om at have set kvinden ved banegården i Brønderslev lørdag. Nordjyllands Politi takker for de mange henvendelser.

Opsummering:
En 23-årig kvinde, der har været efterlyst siden fredag aften, er søndag blevet fundet ved Løvbjerg i Brønderslev.